rejauldu/bengali-wikipedia huggingface dataset:
মুস্‌নাদে আহ্‌মাদ বিন হানবাল (  ) হলো  ইসলামী পণ্ডিত আহ্‌মাদ বিন হানবাল দ্বারা সংগৃহীত হাদীসের এক বিশাল সংগ্রহ, আর আহ্‌মাদ বিন হানবাল হলেন হানবালী মাযহাবের প্রবক্তা।    বিবরণ  মাকাতাবা শামিলা অনুযায়ী, এটি ইসলামের ইতিহাসে লেখা বৃহত্তম হাদীস বই যেখানে সাতাশ হাজারেরও (২৭০০০) বেশি হাদিস রয়েছে । http://shamela.ws/index.php/book/98139 এখানে বিষয়ভিত্তিক হাদিস বর্ণনার বদলে প্রতিটি ছহাবী দ্বারা বর্ণিত হাদীস দ্বারা তা সংগঠিত হয়েছে, আর 'আশারাহ মুবাশারাহ ("দশ জন যাদের জান্নাত প্রতিশ্রুতি দেওয়া হয়েছিল") এর হাদীস দিয়ে এটি শুরু হয়েছে। এটি তাদের মর্যাদা এবং আল্লাহ্‌র রসূলের থেকে হাদীস পাওয়ার প্রচেষ্টা চালানোর স্বীকৃত দেয়ার জন্য করা হয়।  কেউ কেউ বলেন যে, ইবন হানবাল তার গ্রন্থের বিষয়ে একটি মন্তব্য করেছিলেন যা নিম্নরূপে: "আমি এই বইটিতে কেবল সেইসব হাদীস অন্তর্ভুক্ত করেছি যেগুলো অন্য আলেমরা প্রমাণ হিসেবে ব্যবহার করে।।" যেমন কিছু কিছু হানবালী পণ্ডিত আবুল-ফারাজ ইবনুল জাওযী দাবি করেন, মুসনাদে এমন কিছু হাদিস রয়েছে যেখানে কোন বর্ণনাকারী কিছু অতিরিক্ত সংযোজন করেছে। কেউ কেউ বলেন এরকম নয়টি হাদীস আছে, বা অন্য কেউ বলেন পনেরটি হাদিস আছে এমন। তবে সবাই এটিতে একমত যে, যেইসব হাদীস বানোয়াট বলে সন্দেহ করা হচ্ছে সেগুলি নতুন কোন হাদীস নয়। Fatawa of Ibn Taimiya, vol 1, page 248.  হাদিসগুলোর প্রকারভেদ এগুলাে ছয়ভাগে বিভক্ত :   ১. এমন হাদীস, যেগুলাে ইমাম আহমদের পুত্র আবূ আবদির রহমান আব্দুল্লাহ তার পিতা ইমাম আহমদ (র) হতে বর্ণনা করেছেন তার নিকট হতে সরাসরি শ্রবণের পর। এগুলাে ইমাম আহ্‌মাদের মুসনাদ নামে পরিচিত। এই পর্যায়ের হাদীসের সংখ্যা বহু। মুসনাদ গ্রন্থের তিন-চতুর্থাংশ জুড়ে প্রায় এই পর্যায়ের হাদীসের অবস্থান।  ২. এমন হাদীস, যেগুলাে আব্দুল্লাহ তার পিতা ইমাম আহ্‌মাদ (রহিমাহুল্লাহ) থেকেও শুনেছেন এবং অন্য কারাে নিকট থেকেও শুনেছেন। এই প্রকারের হাদীসের সংখ্যা খুবই কম।  ৩. এমন হাদীস, যেগুলাে আব্দুল্লাহ তার পিতা থেকে নয় বরং অন্য কারাে সূত্রে বর্ণনা করেছেন। মুহাদ্দিসগণের পরিভাষায় এগুলাে “যাওয়াইদ-ই আব্দুল্লাহ (আব্দুল্লাহ্‌র বর্ণিত অতিরিক্ত হাদীস) নামে পরিচিত। এই প্রকারের হাদীসের সংখ্যা প্রথম প্রকারের হাদীসের সংখ্যা হতে কম কিন্তু অন্য সকল প্রকারের হাদীসের সংখ্যা হতে বেশি।  ৪. এমন হাদীস যেগুলাে আব্দুল্লাহ তার পিতা ইমাম আহ্‌মাদের সামনে পাঠ করে শুনিয়েছেন, ইমাম আহ্‌মাদ (রহিমাহুল্লাহ)র মুখ হতে শুনেন নি। এই প্রকারের হাদীস কম।  ৫. এমন হাদীস, যেগুলাে আব্দুল্লাহ তার পিতা ইমাম আহ্‌মাদ (রহিমাহুল্লাহ)র মুখ হতে শশানেন নি এবং তার সামনে পাঠ ও করেন নি, বরং ইমাম আহমদের স্বহস্তে লিখিত পাণ্ডুলিপিতে পেয়েছেন, এ পর্যায়ের হাদীসের সংখ্যা ও খুব বেশি নয়।  ৬. এমন হাদীস, যেগুলাে হাকিম আবূ বকর কাতীঈ বর্ণনা করেছেন আব্দুল্লাহ ও তার পিতার সনদ বাদ দিয়ে অন্য সনদে, এই প্রকারের হাদীসের সংখ্যা অন্য সকল প্রকারের হাদীস থেকে কম।   প্রকাশনা  বইটি বিশ্বের বিভিন্ন সংস্থা প্রকাশ করেছে, যার মধ্যে রয়েছে:   ইসলামিক ফাউন্ডেশন বাংলাদেশ এই হাদীস গ্রন্থ অনুবাদ করেছে এবং প্রকাশ করেছে।  https://www.rokomari.com/book/68341/musnade-ahmad-1st-2nd-parts   আরও দেখুন    সহীহ বুখারী সুন্নি বইয়ের তালিকা   কুতুব আল-সিত্তাহ  সহিহ মুসলিম   জামে আল তিরমিযী   সুনান আবু দাউদ   জামি 'আত-তিরমিযী  তহাবী শরীফ   সুনান ইবনে মাজাহ মুওয়াত্তা মালিক   মাজমাউজ জাওয়াইদ   তথ্যসূত্র    বহিঃসংযোগ   Bangla Hadith (মুসনাদে আহমাদ)  (বাংলা)  ইমাম আহমদের পদ্ধতি (আরবী)   বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:সুন্নি সাহিত্য বিষয়শ্রেণী:হাদিস অধ্যায়ন বিষয়শ্রেণী:হানবালী বিষয়শ্রেণী:সুন্নি হাদিস সংকলন
দক্ষিণ বিশিউরা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।   অবস্থান ও সীমানা  স্থানঙ্ক:২৪°৫২′২৪″ উত্তর ৯০°৪৩′৪৭″ পূর্ব   ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার:   শিক্ষা প্রতিষ্ঠান উচ্চ বিদ্যালয়: দক্ষিণ বিশিউড়া উচ্চ বিদ্যালয়।  বালী মহিষাটি দাখিল মাদ্রাসা।  দেওয়ানবাগী বালিকা উচ্চ বিদ্যালয়।  আবু আব্বাস উচ্চ বিদ্যালয়। প্রাথমিক বিদ্যালয়:  মহিষাটি শাপলা সরকারি প্রাথমিক বিদ্যালয়  খলাপাড়া সরকারি প্রাথমিক বিদ্যালয়  কামারউড়া সরকারি প্রাথমিক বিদ্যালয়  শ্রীপুরবালী সরকারি প্রাথমিক বিদ্যালয় কিন্ডার গার্টেন:   দিশারী আদর্শ একাডেমী  এছাড়া অনেক গুলো প্রাথমিক বিদ্যালয়, মাদ্রাসা ও বেসরকারি শিক্ষা প্রতিষ্ঠান রয়েছে।   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    নেত্রকোণা জেলা  নেত্রকোণা সদর উপজেলা   তথ্যসূত্র   বিষয়শ্রেণী:নেত্রকোণা সদর উপজেলার ইউনিয়ন
টালা সেতু বা হেমন্ত সেতু হল ভারতের পশ্চিমবঙ্গ রাজ্যে কলকাতা চক্র রেলপথের ওপর অবস্থিত একটি সেতু। এটি কলকাতার শ্যমবাজার অঞ্চলের সঙ্গে উত্তরের শহরতলির সংযোগ রক্ষা করে।  সেতুটি ১৯৬২ সালে খোলা হয়েছিল, তবে সেতুর কাঠামোগত দুর্বলতার কারণে ২০২০ সালের ফেব্রুয়ারি মাস থেকে ভাঙার কাজ শুরু হয় এবং ২০২০ সালের এপ্রিল মাসের মধ্যে ভেঙে ফেলা হয়। নতুন সেতুটি ২০২০ সালের ২২ সেপ্টেম্বর  খোলা হয়। নতুন সেতুর মোট দৈর্ঘ্য । সেতুটি নির্মাণ করতে মোট ৪৬৮ কোটি টাকা খরচ হয়েছিল। এই সেতুটি গণপূর্ত বিভাগের অধীনে সরকারি উদ্যোগে নির্মিত হয়েছিল।  তথ্যসূত্র  বিষয়শ্রেণী:কলকাতার সেতু
ইডেন কুরিয়াকোসে একজন ভারতীয় অভিনেত্রী এবং মডেল যিনি মূলত তামিল, তেলুগু এবং মালায়ালাম চলচ্চিত্রে অভিনয় করেন।   ব্যক্তিগত জীবন  ইডেন একজন নাট্য অভিনেত্রী হিসেবে প্রশিক্ষণ নিয়েছিলেন। পরবর্তীতে তিনি মডেলিংয়ে মনোনিবেশ করেন। ইডেন বিভিন্ন আঞ্চলিক সৌন্দর্য প্রতিযোগীতা যেমন মিস কেরালা, মিস কোয়েম্বাটোর এবং মিস সাউথ ইন্ডিয়াতে বিজয়ী হয়েছেন জিতেছেন।    কর্মজীবন  ইডেন কুরিয়াকোসে ২০১৩ সালে তামিল চলচ্চিত্র আন্দাভা পেরুমালের মাধ্যমে তার অভিনয় জগতে আত্মপ্রকাশ করেন এবং ২০১৪ সালের তামিল অতিপ্রাকৃত, প্রেম ও কৌতুক্মুখী বিষয়ের উপর ভিত্তি করে নির্মিত চলচ্চিত্র ইরুক্কু আনা ইলাইয়ের মাধ্যমে  অভিনেত্রী হিসাবে সাফল্য লাভ করেন। এছাড়াও ইডেন পানিভিঝুম নিলাভু  চলচ্চিত্রে প্রধান ভূমিকায় অভিনয় করেছিলেন। তার পরবর্তী চলচ্চিত্রটি ছিল তামিল-মালায়ালম দ্বিভাষিক চলচ্চিত্র থিরাইক্কু ভারাথা কাথাই (মালয়ালম ভাষায় যার নাম গার্লস )। তুলসিদাস পরিচালিত এই ছবিতে শুধুমাত্র মহিলা শিল্পীরা অভিনয় করেছিলেন এবং এটি ভারতীয় চলচ্চিত্রের প্রথম সম্পূর্ণ মহিলা অভিনেত্রীদের নিয়ে নির্মিত চলচ্চিত্র।  তাকে ইয়ান দা থালাইল এন্নাভাইকালে ছবিতে অতিথি চরিত্রে দেখা গেছে। ইডেনের আসন্ন তামিল ছবি নারাই, মঞ্জল ভানাম এবং থিত্তমিত্তপদী-তে তাকে প্রধান নারী চরিত্রে অভিনয়ের জন্য চুক্তিবদ্ধ করা হয়েছে।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরলের অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী
থাম্ব|২০১৮ ফিফা বিশ্বকাপে ক্রোয়েশিয়া জাতীয় দলের হয়ে খেলছেন পেরিশিচ ইভান পেরিশিচ (; জন্ম: ২ ফেব্রুয়ারি ১৯৮৯) হলেন একজন ক্রোয়েশীয় পেশাদার ফুটবলার। তিনি ইন্টার মিলান ও ক্রোয়েশিয়া জাতীয় দলে উইঙ্গার হিসেবে খেলে থাকেন। তাকে মাঝে মাঝে আক্রমণাত্মক মধ্যমাঠের খেলোয়াড় বা দ্বিতীয় স্ট্রাইকার হিসেবেও খেলতে দেখা যায়।  আন্তর্জাতিক পর্যায়ে ২০১১ সালে ক্রোয়েশিয়া জাতীয় দলে পেরিশিচের অভিষেক হয়। তিনি তার দেশের হয়ে উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেছেন। তার দল ২০১৮ ফিফা বিশ্বকাপে ফাইনালে পৌঁছে এবং তিনি ফাইনালে একটি গোল করেন।   কর্মজীবন পরিসংখ্যান   আন্তর্জাতিক    জাতীয় দল  বছর  উপস্থিতি  গোলক্রোয়েশিয়া ২০১১  ৭  ০ ২০১২  ১১  ১ ২০১৩  ৮  ০ ২০১৪  ৯  ৭ ২০১৫  ৮  ৩ ২০১৬  ১২  ৫ ২০১৭  ৮  ১ ২০১৮  ১০  ৪ সর্বমোট  ৭৩  ২১   তথ্যসূত্র    বহিঃসংযোগ          বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ক্রোয়েশীয় প্রবাসী ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ইতালিতে ক্রোয়েশীয় প্রবাসী বিষয়শ্রেণী:জার্মানিতে ক্রোয়েশীয় প্রবাসী বিষয়শ্রেণী:ফ্রান্সে ক্রোয়েশীয় প্রবাসী বিষয়শ্রেণী:বেলজিয়ামে ক্রোয়েশীয় প্রবাসী বিষয়শ্রেণী:ইন্টার মিলানের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০১২ উয়েফা ইউরোর খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:ভিএফএল ভলফসবুর্গের খেলোয়াড় বিষয়শ্রেণী:ফুটবল ক্লাব সোশো মোঁবেলিয়ারের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:রয়্যাল স্পোর্টস ক্লাব রুসেলারের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংল্যান্ডে ক্রোয়েশীয় প্রবাসী ক্রীড়াবিদ বিষয়শ্রেণী:ফ্রান্সে প্রবাসী ফুটবলার বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড়
হুয়ান পাবলো ফ্রেইতাস (, ; জন্ম: ১১ জানুয়ারি ২০০০) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন হুয়ান পাবলো ফ্রেইতাস ২০০০ সালের ১১ই জানুয়ারি তারিখে আর্জেন্টিনার তিসিনোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:নিওয়েল’স ওল্ড বয়েজের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কর্দোবা প্রদেশের (আর্জেন্টিনা) ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
মহিউদ্দিন বাচ্চু একজন বাংলাদেশী রাজনীতিবিদ ও ২৮৭ নং (চট্টগ্রাম-১০) আসন থেকে নির্বাচিত জাতীয় সংসদ সদস্য। তিনি ২০২৩ সালের ৩০ জুলাই তারিখে অনুষ্ঠিত একাদশ জাতীয় সংসদের উপ নির্বাচনে সংসদ সদস্য হিসাবে নির্বাচিত হন।  তিনি চট্টগ্রাম নগর যুবলীগের সাবেক আহ্বায়ক।  ২০২৪ সালের ৭ই জানুয়ারি দ্বাদশ সংসদ নির্বাচনে পুনরায় সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।   কর্মজীবন  মোঃ মহিউদ্দিন বাচ্চু ১৯৮২ থেকে ১৯৮৬ সাল পর্যন্ত বাংলাদেশ ছাত্রলীগ টাইগারপাস ইউনিট (সাংগঠনিক ওয়ার্ড)-এর যুগ্ম আহবায়ক হিসেবে দায়িত্ব পালন করেন। ১৯৮৬-১৯৮৯ সাল পর্যন্ত তিনি বাংলাদেশ ছাত্রলীগ ডবলমুরিং থানা শাখার ভারপ্রাপ্ত দায়িত্ব পালন করেন। ১৯৮৯-১৯৯৬ সাল পর্যন্ত তিনি বাংলাদেশ ছাত্রলীগ চট্টগ্রাম মহানগর শাখার গ্রন্হনা ও প্রকাশনা সম্পাদকের দায়িত্ব পালন করেন। ১৯৯১-১৯৯২ সালে তিনি চট্টগ্রামে গঠিত সর্বদলীয় ছাত্র সংগ্রাম পরিষদের যুগ্ম আহবায়কের দায়িত্ব পালন করেন। ২০০৩ সালে গঠিত চট্টগ্রাম মহানগর যুবলীগের কমিটিতে যুগ্ম-সম্পাদক এবং ২০১৩ সালে চট্টগ্রাম মহানগর যুবলীগের আহ্বায়ক হিসেবে দায়িত্ব পালন করেন। তিনি ২৬ নভেম্বর ২০২৩ দ্বাদশ জাতীয় সংসদ নির্বাচন উপলক্ষে চট্টগ্রাম-১০ আসনের জন্য আওয়ামী লীগের চূড়ান্ত মনোনয়ন প্রাপ্ত হন।  তথ্যসূত্র  বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি
ক্রীড়া বক্ষবন্ধনী বা স্পোর্টস ব্রা হল একটি ব্রা যা শারীরিক ব্যায়ামের সময় স্তনকে সমর্থন প্রদান করে। সাধারণ ব্রা থেকে শক্ত, তারা স্তনের নড়াচড়া কম করে এবং অস্বস্তি দূর করে।  অনেক মহিলা ব্যায়ামের সময় স্তন নড়াচড়ার কারণে ব্যথা এবং শারীরিক অস্বস্তি কমাতে স্পোর্টস ব্রা পরেন। কিছু স্পোর্টস ব্রা ব্যায়ামের সময় যেমন দৌড়ানোর সময় বাইরের পোশাক হিসাবে পরিধান করার জন্য নকশা করা হয়েছে। ব্যায়ামের জন্য অতিরিক্ত প্যাডিং সহ স্পোর্টস ব্রাও রয়েছে যা কারো স্তনে একধরনের আঘাতের কারণ হতে পারে।   স্পোর্টস ব্রা-কে একটি গুরুতর উদ্ভাবন হিসাবে বিবেচনা করা হয়েছিল যা মহিলাদের খেলাধুলা করার জন্য আত্মবিশ্বাস এবং স্বাচ্ছন্দ্য দেয়, যা মহিলাদের খেলাধুলায় একটি বিপ্লব নিয়ে এসেছিল। ২০২২ সালে এর উদ্ভাবক, লিসা লিন্ডাহল, পলি পামার স্মিথ, এবং হিন্দা মিলার (পূর্বে হিন্ডা শ্রেইবার) কে, মার্কিন জাতীয় উদ্ভাবক হল অফ ফেমে অন্তর্ভুক্ত করা হয়।    ইতিহাস    আরো দেখুন    ক্রীড়া অবসর  ফিটনেস ফ্যাশন  স্প্যানডেক্স  খেলাধুলার পোশাক  বাইরের পোশাক হিসাবে অন্তর্বাস   তথ্যসূত্র    বহিঃসংযোগ      বিষয়শ্রেণী:নারীদের পোশাক বিষয়শ্রেণী:খেলাধুলার পোশাক বিষয়শ্রেণী:বক্ষবন্ধনী বিষয়শ্রেণী:২০১০-এর দশকের ফ্যাশন বিষয়শ্রেণী:২০০০-এর দশকের ফ্যাশন বিষয়শ্রেণী:১৯৯০-এর দশকের ফ্যাশন বিষয়শ্রেণী:১৯৭০-এর দশকের ফ্যাশন
thumb|কার্ল ফ্রেডরিচ গাউস  গাউস, প্রতীক G (কখনো বা Gs), হলো চৌম্বক আবেশ (চৌম্বক প্রবাহ ঘনত্ব হিসেবেও পরিচিত) পরিমাপের একক। এটি গাউসীয় একক পদ্ধতির একটি অংশ, যা পুরোনো ইএমইউ-সিজিএস পদ্ধতি থেকে আসে। ১৯৩৬ সালে কার্ল ফ্রেডরিক গাউসের নামে এর নামকরণ করা হয়। এক গাউসকে প্রতি বর্গ সেন্টিমিটারে এক ম্যাক্সওয়েল হিসেবে সংজ্ঞায়িত করা হয়।  যেহেতু, এককের সিজিএস পদ্ধতি আন্তর্জাতিক একক পদ্ধতি (এসআই) দ্বারা বাতিল হয়ে গেছে, বেশীরভাগ ক্ষেত্রেই তাই এসআই একক ব্যবহৃত হচ্ছে, যদিও কিছু ক্ষেত্রে এখনো সিজিএস পদ্ধতি প্রচলিত। এর এসআই এককটি হলো টেসলা (প্রতীক T)। NIST Special Publication 1038, Section 4.3.1 ১০,০০০ গাউসে হয় এক টেসলা।  একক রূপান্তর  গাউসীয় একক পদ্ধতি অনুসারে, গাউস হলো চৌম্বক প্রবাহ ঘনত্ব B এর একক যা Mx/cm2 বা g/Bi/s2 এর সমতূল্য, যেখানে ওরস্টেড হলো H-ক্ষেত্রের একক। এক টেসলা (T) সমান ১০৪ গাউস ও প্রতি মিটারে এক অ্যাম্পিয়ার সমান 4π × 10−3 ওরস্টেড।  চৌম্বক প্রবাহের, যা একটি ক্ষেত্রফল জুড়ে চৌম্বক B-ক্ষেত্রের সমাকলন, একক সমূহ হলো এসআই এককে ওয়েবার (Wb) এবং সিজিএস পদ্ধতিতে ম্যাক্সওয়েল (Mx)। রূপান্তর গুণনীয়ক হলো ১০৮, যেহেতু প্রবাহ ঘনত্ব প্রবাহ হলো একটি ক্ষেত্রফল জুড়ে ক্ষেত্রের সমাকলন, ক্ষেত্রফলের একক দূরত্বের এককের বর্গ, তাই ১০৪ (চৌম্বক ক্ষেত্র রূপান্তর গুণনীয়ক) কে ১০২ এর বর্গ (সরল রৈক্ষিক দূরত্ব রূপান্তর গুণনীয়ক অর্থাৎ মিটার প্রতি সেন্টিমিটার) দ্বারা গুণ করা হয়। অর্থাৎ ১০৪ × (১০২)২।  কিছু  সাধারণ মান   ১০−৯–১০−৮ Gs – মানব মস্তিষ্কের চৌম্বক ক্ষেত্র  ১০−৬–১০−৩ Gs – গ্যালাক্টিক আণবিক মেঘের চৌম্বক ক্ষেত্র। আকাশগঙ্গার অভ্যন্তরস্থ আন্তনাক্ষত্রিক মাধ্যমের সাধারণ চৌম্বক শক্তি প্রাবল্য হলো ∼৫ µGs  ০.২৫–০.৬০ Gs – পৃথিবী পৃষ্ঠে পৃথিবীর চৌম্বক ক্ষেত্র  ২৫ Gs – পৃথিবীর কেন্দ্রে চৌম্বক ক্ষেত্র Buffett, Bruce A. (2010), "Tidal dissipation and the strength of the Earth’s internal magnetic field", Nature, volume 468, pages 952–954,   ৫০ Gs – একটি সাধারণ রেফ্রিজারেটর চুম্বকের চৌম্বক ক্ষেত্র  ১০০ Gs – একটি লৌহ চুম্বকের চৌম্বক ক্ষেত্র  ১৫০০ Gs - সৌর কলঙ্কের মাঝে চৌম্বক ক্ষেত্র   ১০০০০ to ১৩০০০ Gs – নিওডিমিয়াম-আয়রন-বোরন চুম্বকের রেম্যানেন্স   ১৬০০০ থেকে ২২০০০ Gs - ট্রান্সফরমারে ব্যবহার করা উচ্চ ব্যাপ্তিযোগ্য লোহার সংকরের স্যাচুরেশন   ৩০০০–৭০,০০০ Gs – একটি মেডিকেল এমআরআই যন্ত্রের চৌম্বক ক্ষেত্র  ১০১২–১০১৩ Gs – নিউট্রন তারা পৃষ্ঠের চৌম্বক ক্ষেত্র   ৪×১০১৩ Gs – কোয়ান্টাম তড়িৎগতিবিদ্যার সীমা  ১০১৪ Gs – ধনু এ* কে প্রদক্ষিণরত ম্যাগনেটার পিএসআর জে১৭৪৫-২৯০০ এর চৌম্বক ক্ষেত্র  ১০১৫ Gs – কিছু নতুন সৃষ্ট ম্যাগনেটারের চৌম্বক ক্ষেত্র    ১০১৭ Gs – নিউট্রন তারা চুম্বকত্বের উচ্চসীমা   আরও দেখুন  তড়িচ্চুম্বকত্ব তড়িৎ ক্ষেত্র লোরেন্‌ৎস বল  টীকা   তথ্যসূত্র   বিষয়শ্রেণী:পরিমাপের একক সমূহ বিষয়শ্রেণী:চুম্বকত্ব
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। গ্রাম সংক্রান্ত উল্লেখযোগ্যতার নীতিমালাটি শুধু বাংলাদেশ ও পশ্চিমবঙ্গের গ্রামের ক্ষেত্রে প্রযোজ্য। মেরাজ (আলাপ) ১৯:০১, ১০ ডিসেম্বর ২০১৭ (ইউটিসি) আনজির   – (অপসারণের প্রস্তাবনা দেখুনলগ দেখুন) () বাংলা উইকিপিডিয়া সম্প্রদায়ের আলোচনা সভার সিদ্ধান্ত অনুসারে উল্লেখযোগ্য গ্রাম ব্যতীত অন্যান্য গ্রাম সংক্রান্ত নিবন্ধ রাখার বিষয়ে বাংলা উইকিপিডিয়া সম্প্রদায় মতৈক্যে পৌছেছিলো এবং এটি একটি মীমাংসিত বিষয়। অত্র নিবন্ধটি সেই নীতিগত সিদ্ধান্তের বিপরীতে লিখিত। এখানে উল্লেখ্য যে, ইংরেজি বা অন্য কোন উইকিপিডিয়ায় কোন নিবন্ধ থাকলেই সেটি বাংলা উইকিপিডিয়ায় রাখার কোনো বাধ্য-বাধকতা নেই এবং এই বিষয়েও বাংলা উইকিপিডিয়া সম্প্রদায় ইতিপূর্বেই সিদ্ধান্তে উপনীত হয়েছিলো। Ashiq Shawon (আলাপ) ১৫:২৬, ১০ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
হোর্হে লুইস বুরুচাগা (; জন্ম ৯ অক্টোবর ১৯৬২), ডাকনাম বুরু একজন আর্জেন্টিনীয় ফুটবল অ্যাসোসিয়েশন কোচ এবং সাবেক পেশাদার ফুটবল খেলোয়াড়। তিনি মিডফিল্ডার এবং ফরোয়ার্ড উভয় পজিশনে খেলতে পারতেন এবং তিনি ১৯৮৬ ফিফা বিশ্বকাপের ফাইনালে বিজয়ী গোলটি করেছিলেন।  তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ক্লাব নাঁতের খেলোয়াড় বিষয়শ্রেণী:ভালঁসিয়েন ফুটবল ক্লাবের খেলোয়াড় বিষয়শ্রেণী:ফুটবল বিতর্ক বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:১৯৮৩ কোপা আমেরিকার খেলোয়াড় বিষয়শ্রেণী:১৯৮৯ কোপা আমেরিকার খেলোয়াড় বিষয়শ্রেণী:জীবিত ব্যক্তি বিষয়শ্রেণী:ফ্রান্সে প্রবাসী ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯৮৬ ফিফা বিশ্বকাপের খেলোয়াড় বিষয়শ্রেণী:১৯৯০ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:এন্ত্রে রিওস প্রদেশের ফুটবলার
This is an image-based template may be used on talk pages to show clearly that a section of discussion has not been resolved, so that each editor does not have to completely re-read the section.  ব্যবহার  You may either use  by itself for the default message or you may add a custom message as an optional parameter.  Template  Result      উদাহরণ I think this article needs more pictures. --User:John 00:00, 1 January 2000 I agree, especially the part about the estate grounds. --User:Jane 00:05, 1 January 2000 Can anyone find any, I've looked on Commons but there doesn't appear to be any. --User:George 00:23, 1 January 2000  The only pictures I can find are copyrighted, can anyone else help?  --User:John 00:30, 1 January 2000 Can anyone take some photos?. --User:Jane 01:00, 1 January 2000  I've uploaded one I took myself. --User:John 03:00, 1 January 2000 , that looks great. --User:George 12:00, 1 January 2000 Good bye!! --User:John 00:00, 2 January 2000  আরও দেখুন
আমল ফাথি (জন্ম: আমল ফাথি আহমাদ আবদেল তাওয়াব; সেপ্টেম্বর ১, ১৯৮৪) একজন মিশরীয় গণতন্ত্রকর্মী এবং মানবাধিকার রক্ষাকারী। তিনি ৬ ই এপ্রিল যুব আন্দোলনের একজন প্রাক্তন কর্মী এবং মিশরীয় অধিকার ও স্বাধীনতা কমিশনের সদস্য। মিশরে যৌন হয়রানির বিষয়ে কথা বলার জন্য ২০১৯ সালের জানুয়ারি থেকে মিশরীয় কর্তৃপক্ষ তাকে গৃহবন্দী করে রেখেছে।   প্রাথমিক জীবন এবং সক্রিয়তা  আমাল মিশরের কায়রোতে জন্মগ্রহণ করেন এবং সেখানেই বেড়ে ওঠেন। তিনি কায়রো বিশ্ববিদ্যালয়ে পড়াশোনা করেন। স্নাতক হওয়ার আগে, তিনি মিশরীয় এপ্রিল ৬ যুব আন্দোলনে যোগ দেন এবং দেশে গণতান্ত্রিক পরিবর্তনের প্রচারণায় জড়িত হন। ২০১৩ সালের মিশরীয় অভ্যুত্থান ডি'এটাট এবং আগস্ট ২০১৩ রাবা গণহত্যার পর তিনি রাজনীতি ত্যাগ করেন এবং দূরবর্তী পর্যবেক্ষক এবং অনলাইন ভাষ্যকার হিসেবে নিজেকে সীমিত করেন। তিনি কায়রোতে মিশরীয় অধিকার ও স্বাধীনতা কমিশনের সহ-প্রতিষ্ঠাতা মোহামেদ লোটফির সাথে দেখা করেন এবং ২০১৪ সালে তাকে বিয়ে করেন। বিয়ের পর, তিনি তার ছোট পরিবারের উপর মনোনিবেশ করেন এবং ২০১৫ সালের আগস্ট মাসে জিদানের জন্ম দেন। যখন তিনি মূলত তার সদ্যোজাত ছেলের দেখাশোনা করছিলেন, তখন তার স্বামী মোহাম্মদ লোটফি, একজন মিশরীয়-সুইস নাগরিক, ইসিআরএফ সম্প্রসারণ করে দেশের অন্যতম গুরুত্বপূর্ণ মানবাধিকার সংগঠনে পরিণত হন।   গ্রেফতার    পটভূমি  ২০১৬ সালের জানুয়ারি মাসে, একজন ইতালীয় তরুণ গবেষক গিউলিও রেজিনকে অপহরণ করা হয়, নির্যাতন করা হয়, হত্যা করা হয় এবং একই বছরের ৩ ফেব্রুয়ারি কায়রোর উপকণ্ঠে তার লাশ পাওয়া যায়। ইআরএফ আইনজীবীরা আনুষ্ঠানিকভাবে মিশরে তার পারিবারিক আইনজীবী হয়ে ওঠে যা ইতালিতে পারিবারিক আইনজীবীর সাথে ঘনিষ্ঠভাবে কাজ করে। ইআরএফ এবং মোহামেদ লোটফির হয়রানি এবং ভীতি প্রদর্শন তীব্রতর হয়। ২০১৬ সালের ৮ ই এপ্রিল ইতালির প্রধানমন্ত্রী পাওলো জেন্তিলোনি কায়রোতে ইতালির রাষ্ট্রদূতকে স্মরণ করেন। দুই সপ্তাহ পর, ইসিআরএফ বোর্ডের সভাপতি আহমেদ আব্দাল্লাহকে ২৫ এপ্রিল, ২০১৬ তারিখে কায়রোতে তার বাড়ি থেকে গ্রেপ্তার করা হয়। ছয় মাস পরে গিউলিও রেজিনের মামলায় কাজ করা মিশরীয় এবং ইতালীয় প্রসিকিউশন দলের মধ্যে সফর বিনিময়ের পরেই তাকে মুক্তি দেওয়া হয়।  যদিও গিউলিও রেজিনের জন্য সত্য ও ন্যায়বিচারের সন্ধান অব্যাহত রয়েছে, তখন "স্বাভাবিকতায়" ফিরে আসার জন্য এবং ইতালীয়, মিশরীয় এবং বিশ্বকে একটি ভুয়া ধারণা দেওয়ার জন্য গুরুতর প্রচেষ্টা চালানো হয়েছিল যে মামলাটি বন্ধ এবং মৃত। অ্যামনেস্টি ইন্টারন্যাশনাল-ইতালি সহ প্রতিটি মানবাধিকার সংস্থার আহ্বানের বিরুদ্ধে ২০১৭ সালের সেপ্টেম্বর মাসে ইতালীয় রাষ্ট্রদূতকে মিশরে ফেরত পাঠানো হয়। কিন্তু মিশর ও ইতালির আইনি দলের অধ্যবসায়ের কারণে মিশরীয় জেনারেল অ্যাটর্নি ইআরএফ আইনজীবীদের এবং জেনোয়ায় তার ইতালীয় আইনজীবীর কাছে তদন্তের হাজার হাজার নথি হস্তান্তর করার কথা স্বীকার করেন। এগুলি ইতালীয় ভাষায় অনুবাদ করা হয়েছিল এবং রেজিনের পারিবারিক আইনি দল দ্বারা বিশ্লেষণ করা হয়েছিল।  তথ্যসূত্র   বিষয়শ্রেণী:ইন্টারনেট সক্রিয়কর্মী বিষয়শ্রেণী:মিশরীয় নারী অধিকার কর্মী বিষয়শ্রেণী:মিশরীয় গণতন্ত্রের সক্রিয় কর্মী বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:কায়রোর ব্যক্তি বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি
মলদোভীয় ফুটবল ফেডারেশন (, ; এছাড়াও সংক্ষেপে এমএফএফ নামে পরিচিত) হচ্ছে মলদোভার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯০ সালের ১৪ই এপ্রিল তারিখে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৯৩ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর মলদোভার রাজধানী কিশিনাউয়ে অবস্থিত।  এই সংস্থাটি মলদোভার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে মলদোভীয় জাতীয় লীগ, মলদোভীয় নারী ফুটবল চ্যাম্পিয়নশিপ, মলদোভীয় কাপ, মলদোভীয় নারী কাপ এবং মলদোভীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মলদোভীয় ফুটবল ফেডারেশনের সভাপতির দায়িত্ব পালন করছেন লেওনিদ ওলেইনিচেঙ্কো এবং সাধারণ সম্পাদকের দায়িত্ব পালন করছেন নিকোলাই সেবোতারি।  নিবন্ধিত কর্মকর্তা নিবন্ধিত খেলোয়াড় পেশাদার ৫২১ অপেশাদার ৬,২১৩ অনূর্ধ্ব-১৮ ২,৪০০ নারী ৮৮ নারী অনূর্ধ্ব-১৮ ২১০ রেফারি (পুরুষ) ১৩৭ রেফারি (নারী)  ৩  কর্মকর্তা   অবস্থান  নাম সভাপতি  লেওনিদ ওলেইনিচেঙ্কো সহ-সভাপতি  মিহাই আনঘেল দ্রাগোস হিঞ্চু সাধারণ সম্পাদক  নিকোলাই সেবোতারি কোষাধ্যক্ষ   গণমাধ্যম এবং যোগাযোগ পরিচালক  আলেক্সান্দ্রু গ্রেচু প্রযুক্তিগত পরিচালক  সের্ঘি বুতেলশি ফুটসাল সমন্বয়কারী  আলেক্সান্দ্রু গোলবান জাতীয় দলের কোচ (পুরুষ)  এনগিন ফিরাত জাতীয় দলের কোচ (নারী)  এদুয়ার্দ ব্লানুতা রেফারি সমন্বয়কারী  ভ্লাদিমির আন্তোনভ  তথ্যসূত্র  বহিঃসংযোগ      ফিফা-এ মলদোভীয় ফুটবল ফেডারেশন    উয়েফা-এ মলদোভীয় ফুটবল ফেডারেশন   বিষয়শ্রেণী:মলদোভীয় ফুটবল ফেডারেশন বিষয়শ্রেণী:১৯৯০-এ মলদোভা-এ প্রতিষ্ঠিত বিষয়শ্রেণী:১৯৯০-এ প্রতিষ্ঠিত ক্রীড়া সংস্থা বিষয়শ্রেণী:মলদোভার ক্রীড়া নিয়ন্ত্রণ সংস্থা বিষয়শ্রেণী:মলদোভার ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:মলদোভায় ফুটবল
কাশীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।   প্রত্নসামগ্রী কাশীনগর থেকে পোড়ামাটির মৃৎসামগ্রী, একটি ছোট জৈন তীর্থঙ্কর মূর্তি এবং ষষ্ঠ শতকের একটি পাথরের সাতটি ঘোড়ায় টানা রথের ওপর সূর্যমূর্তি আবিষ্কৃত হয়েছে। এছাড়া এই গ্রামে ঊনবিংশ শতাব্দীর শেষার্ধে নির্মিত ১২ ফুট ২ ইঞ্চি X ১২ ফুট X ২৫ ফুট আয়তনের একটি পশ্চিমমুখী চারচালা মন্দির রয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
ফিলিস্তিনের মুক্তির জন্য জনপ্রিয় ফ্রন্ট – জেনারেল কমান্ড (  ) অথবা ইংরেজিতে Popular Front for the Liberation of Palestine – General Command (সংক্ষেপে PFLP-GC) হল সিরিয়া ভিত্তিক একটি ফিলিস্তিনি জাতীয়তাবাদী সংগঠন।  এটি ফিলিস্তিন মুক্তি সংস্থা (PLO) এর সদস্য।  আদর্শিক এবং অভ্যন্তরীণ বিরোধের ভিত্তিতে ফিলিস্তিনের মুক্তির জন্য জনপ্রিয় ফ্রন্ট (PFLP) থেকে বিভক্ত হওয়ার পর ১৯৬৮ সালে আহমেদ জিব্রিল এটি প্রতিষ্ঠা করেন।  ১৯৭০ এবং ১৯৮০ এর দশকে এটি দক্ষিণ লেবাননে ফিলিস্তিনি বিদ্রোহে জড়িত ছিল এবং ইসরায়েলি সৈন্য ও বেসামরিক নাগরিকদের বিরুদ্ধে বেশ কয়েকটি আক্রমণ চালিয়েছিল; যার মধ্যে রয়েছে আভিভিম স্কুল বাস গণহত্যা (১৯৭০), সুইসএয়ার ফ্লাইট ৩৩০-এ বোমা হামলা (১৯৭০), কিরিয়াত শমোনা গণহত্যা (১৯৭৪) এবং নাইট অফ দ্য গ্লাইডারস (১৯৮৭)।  ১৯৮০-এর দশকের শেষের দিক থেকে পিএফএলপি-জিসি এর সামরিক কর্মকাণ্ড নিষ্ক্রিয় ছিল, কিন্তু সিরিয়ার গৃহযুদ্ধের (২০১১-বর্তমান) সময় বাথপন্থী সিরিয়ান আরব প্রজাতন্ত্রের পক্ষে লড়াই করার সময় পুনরায় আবির্ভূত হয়।   এই গোষ্ঠীর একটি আধাসামরিক শাখা রয়েছে যার নাম জিহাদ জিব্রিল ব্রিগেড । "PFLP-GC divided on Syria stance" . এটি কানাডা,  যুক্তরাজ্য,  জাপান,  মার্কিন যুক্তরাষ্ট্র,  এবং ইউরোপীয় ইউনিয়ন কর্তৃক একটি সন্ত্রাসী সংগঠন হিসেবে মনোনীত হয়েছে।  তথ্যসূত্র